Farsi uudisteagentuur

Farsi uudisteagentuur (pärsia keeles خبرگزاری فارس ; inglise keeles Fars News Agency, lühend FNA) on Iraani uudisteagentuur. Kuigi agentuur reklaamib end "Iraani juhtiva sõltumatu uudisteagentuurina", peavad välismaised meediakanalid Farsi agentuuri tihti Iraani valitsuse "poolametlikuks käepikenduseks". Kogu agentuuri toodetud sisu on Creative Commonsi litsentsi all. Farsi uudisteagentuur asutati 2003. aastal. Uudiseid edastatakse peale pärsia keele ka inglise, türgi ja araabia keeles. 2012. aasta juunis avalikustas Farsi uudisteagentuur intervjuu Egiptuse presidendi Muḩammad Mursīga, kes olevat agentuurile öelnud, et tahab taastada suhted Iraaniga ning "üle vaadata" rahulepingu Iisraeliga. Mursi vaidlustas hiljem intervjuu ehtsuse. Farsi agentuur vastas süüdistusele heliklipiga, mille väitis olevat intervjuu ajal tehtud. Araabia meediakanal Al Arabiya tsiteeris hiljem anonüümseks jäänud eksperte, kelle sõnul polnud heliklipis tegemist Mursi häälega. 2012. aasta septembris avaldas Farsi agentuur loo, mille oli saanud Ameerika Ühendriikide satiirilehelt The Onion. Uudises seisis, et "valdav enamus maapiirkondades elavatest valgetest ameeriklastest eelistaks tulevastel valimistel Ameerika Ühendriikide presidendile Barack Obamale Iraani presidenti Maḩmūd Aḩmadīnezhādi". Iraani versioon "uudisest" kirjutati maha sõna-sõnalt, sisse jäeti ka väljamõeldud tsitaat väljamõeldud Lääne-Virginia kodanikult, kes ütles, et läheks isegi pesapallimängule pigem Ahmadinezhadiga, kuna "ta võtab riigikaitset tõsiselt ning ei laseks, nagu Obama, geidest meeleavaldajatel endale öelda, kuidas riiki juhtida". Farsi uudisteagentuur vabandas hiljem oma vea pärast, kuid väitis siiski, et suurem osa ameeriklastest eelistaks ükskõik keda väljastpoolt Ameerika poliitilist süsteemi president Obamale ja Ameerika riigimeestele. Aprillis 2013 edastas agentuur loo 27-aastasest Iraani leiutajast, kes olevat leiutanud ajamasina, mis aitas inimestel näha tulevikku. Paar päeva hiljem lugu eemaldati ning asendati looga, kus Iraani valitsusametnik väitis, et ühtegi sellist seadet pole registreeritud. 2014. aasta jaanuaris postitas Farsi uudisteagentuur sarja lugusid, kus väitis, et Ameerika Ühendriikide julgeolekupoliitikat juhivad tulnukad. Teates väideti, et tõestust sellele leiab Edward Snowdeni FSB raportist. Väideti, et Ühendriikide valitsuse tööd juhib aastast 1945 salaja tulnukate "varivalitsus". Veebruaris 2016 oli Farsi agentuur üks neljakümnest Iraani uudisteagentuurist, mis seadis seoses "Saatanlike värsside" juhtumiga üles pearaha Salman Rushdie tabamiseks. Farsi uudisteagentuur lubas Rushdie tapjale 30 000 dollarit. Iraani uudisteagentuuride loend "About Us". Fars News Agency. Originaali arhiivikoopia seisuga 31. august 2013. Vaadatud 11. veebruar 2014. "Iranian Seminarians Denounce Anti-Government Protesters". CNN. 12. detsember 2009. Vaadatud 29. august 2013. "Iran Investigates Reports It Detained Britons-Media". Reuters. 1. detsember 2009. Vaadatud 29. august 2013. London, Spencer Ackerman Saeed Kamali Dehghan in; Washington, Sabrina Siddiqui in (13. jaanuar 2016). "Iran demands apology after detaining US navy boat crews for 'violating' Gulf waters". The Guardian (Briti inglise). ISSN 0261-3077. Vaadatud 22. veebruar 2016. "Media Environment Guide: Iran" (PDF). BBC Monitoring. 30. juuli 2009. Originaali (PDF) arhiivikoopia seisuga 1. august 2014. Vaadatud 7. september 2014. "Farsnews". farsnews.ir. "FarsNewsAgency". farsnews.ir. Originaali arhiivikoopia seisuga 19. oktoober 2015. Vaadatud 12. august 2021. "وكالة انباء فارس-ایران - Fars News Agency - FarsNews Agency". farsnews.ir. Originaali arhiivikoopia seisuga 3. juuni 2020. Vaadatud 19. juulil 2022. Paraszczuk, Joanna (25. juuni 2012). "Morsy Denies Iranian Interview on Peace 'Review'". The Jerusalem Post. Vaadatud 29. august 2013. Martinez, Michael (29. september 2013). "Iran's News Agency Portrays Satirical Onion Story as Its Own". CNN. Originaali arhiivikoopia seisuga 4. oktoober 2012. Vaadatud 29. august 2013. McGreal, Chris (28. september 2012). "Iranian News Agency Fars Reports Onion Article on Ahmadinejad as Actual News – Satirical Newspaper's Claim That Americans Would Rather Hang Out with Ahmadinejad over Obama Taken Seriously in Tehran". The Guardian. Vaadatud 29. august 2013. Philip Caulfield (1. oktoober 2012). "Iran Fars news agency apologizes for running Onion article saying Americans prefer Ahmadinejad to Obama". Daily News. New York. Satherley, Dan (18. aprill 2013). "Iran Denies Having Time Machine". 3 News. Originaali arhiivikoopia seisuga 18. oktoober 2017. Vaadatud 29. august 2013. Vahdat, Ahmed (10. aprill 2013). "Iranian Scientist Claims to Have Invented 'Time Machine' – An Iranian Businessman Claims to Have Mastered Time with a Machine That Allows Users to Fast Forward up to Eight Years into the Future". The Daily Telegraph. Vaadatud 29. august 2013. http://english.alarabiya.net/en/News/middle-east/2014/01/15/Iran-s-Fars-News-U-S-is-run-by-secret-alien-regime-.html "U.S. Policies Driven By Aliens, Says Iran's Fars News Agency". RadioFreeEurope/RadioLiberty. "Iranian News Agency: Snowden Docs Reveal Alien Conspiracy". The Huffington Post. Vaadatud 22. veebruar 2016. Fisher, Max (13. jaanuar 2014). "Iranian news agency says the U.S. is secretly run by Nazi space aliens. Really". The Washington Post (Ameerika inglise). ISSN 0190-8286. Vaadatud 22. veebruar 2016. "Iranian media outlets add to bounty for killing Britain's Rushdie". Reuters. 22. veebruar 2016. Vaadatud 22. veebruar 2016. (Pärsia keeles) farsnews.ir (Inglise keeles) english.farsnews.ir